Драги ученици,

У складу са ванредним околностима и новим мерама заштите, ваше обавезе су:

* Од куће понесите маске, влажне марамице и дезинфекционо средство за руке.
* При уласку у школу ставите маске и прођите кроз дезо баријеру, дезинфикујте руке.
* Носите заштитну маску при уласку у школу све до доласка до своје клупе, при кретању кроз школу, за време малих и великог одмора, одласка у тоалет и на часу у току одговарања и сваког разговора. Маску можете скинути тек када седнете у своју клупу и у току часа у време праћења предавања наставника.
* Носите маску на исправан начин тако да покрива нос и уста. У току боравка у школи можете носити било коју маску (хирушку, платнену, епидемиолошку).
* У холу и ходницима школе је потребно да се минимално задржавате. Десна страна на степеништу је за пењање, лева за силажење, уз поштовање физичке дистанце (минимум 5 степеника).
* Редовно перите руке водом и сапуном у трајању од најмање 20 секунди или употребом дезинфекционог средства. Употреба дезинфекционог средства није довољна уколико су руке видно запрљане, те је неопходно после 3 до 4 дезинфекције руку да оперете руке сапуном и водом.
* Руке обавезно оперите пре јела, после одласка у тоалет, после игре, после хигијене носа и кашљања у марамицу и када су руке видно запрљане.
* Не додирујте очи, уста и нос неопраним рукама.
* Не размењујте храну и не користите исте чаше и флашице за воду са другим ученицима.
* Употребљене папирне марамице и убрусе одложите искључиво у корпу за отпатке.
* У току великог одмора изађите напоље уколико не пада киша.
* Поштујте организацију одлазака у тоалет која подразумева да у тоалету сме бити онолико деце колико има кабина, а коришћење лавабоа за прање руку мора бити такође уз безбедну дистанцу. Сваки тоалет има упутство како се правилно перу руке.
* Уколико су тоалети заузети, сачекате испред у реду, поштујући прописану физичку дистанцу.
* Не бацајте отпатке ван корпе за смеће и своје радно место остављате уредно.
* Током разговора не приближавајте се сувише другима, већ поштујте прописано одстојање од 1,5м током малих и великог одмора.

Директор,

Ненад Михаиловић